শিমুল সালাহ্উদ্দিন: জ্বী। ভয়ানক। এরকম ভয়ানক অভিজ্ঞতাগুলোর মুখোমুখি যারা হয়েছেন, তাদের কাছ থেকে ফার্স্টহ্যান্ড অভিজ্ঞতাগুলো আপনি শুনেছেন, আপনি লিখেছেন, দারুণ কাজ, আপনার লেখালেখির দিকে তাকালে দেখি, আপনি ভ্রমণকাহিনী লিখেছেন, ‘দেখে এলাম সিঙ্গাপুর’, আপনার মুক্তিযুদ্ধ নিয়ে যে লাগাতার গবেষণা, সেখানে রয়েছে ‘বহির্বিশ্বে গণমাধ্যমে বাংলাদেশের মুক্তিযুদ্ধ’, ‘আমরা যুদ্ধশিশু’, আপনি আদিবাসী বীরাঙ্গনাদের নিয়ে লিখেছেন, ‘এই সংগ্রামে আমিও আদিবাসী বীরাঙ্গনা’, মুক্তিযুদ্ধ ও বীরাঙ্গনাদের নিয়ে অনেক বই, মানে আপনি একাধিক বই আসলে এই গবেষণা ব্যবহার করে লিখেছেন, এসব কী প্রত্যেকটাই আলাদা আলাদা বই ? নাকি একই বইয়ের বিভিন্ন সংস্করণ?